
Nr. 52/04.01.2024
RAPORT DE SPECIALITATE
La Proiectul de hotărâre privind aprobarea rețelei școlare de pe raza U.A.T. Liebling, județul Timiș pentru anul școlar 2024-2025
Subsemnata, Mariana-Corina VLAȘCICI, în calitate de Secretar general al Comunei Liebling, prin prezentul raport supun atenției dvs., posibilitatea adoptării unei hotărâri de consiliu prin care să se aprobe: „Proiectul de hotărâre privind aprobarea rețelei școlare de pe raza U.A.T. Liebling, județul Timiș, pentru anul școlar 2024-2025”, în forma prezentată în Anexa Nr. 1. 

Ținând cont de:
Hotărârea Consiliului Local cu Nr. 81/13.12.2023, privind aprobarea proiectului rețelei școlare de pe raza U.A.T. Liebling, județul Timiș pentru anul școlar 2024-2025;

Luând act de:

- Adresa înregistrată sub Nr. 27990 din 22.12.2023, înrregistrată la Primaria Liebling sub nr.7290/27.12.2023, emisă de Inspectoratul Școlar Județean Timiș, referitoare la acordarea avizului conform prin care este organizată rețeaua școlară în anul 2024-2025;

- Anexa 1 la Ordinul nr.6800/2023-Metodologie privind procesul de organizare a rețelei școlare a unităților de învățământ preuniversitar;

- Anexa 2 la Ordinul nr.6800/2023-Calendarul operațiunilor de organizare a rețelei școlare, pentru anul școlar 2024-2025;

Conform prevederilor art. 129, alin. (7), lit. (a) din OUG nr. 57/2019 privind Codul Administrativ, cu modificările și completările ulterioare ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:a) educaţia”.
Având în vedere prevederile legale expuse în prezentul raport, apreciez că proiectul de hotărâre privind aprobarea rețelei școlare de pe raza U.A.T Liebling, pentru anul școlar 2024-2025, îndeplinește condițiile de legalitate și oportunitate pentru a fi supus dezbaterii și aprobării plenului Consiliului Local Liebling.

